Hialeah, Florida
Hialeah esas urbo en la komtio Miami-Dade, Florida, Usa. Segun la demografiala kontado di 2010, ol havis  habitanti, esante la 5ma maxim populoza urbo de la stato. Lua tota surfaco esas 59,1 km². Hialeah esas parto di la metropolala regiono di Miami e de la metropolala regiono di Suda Florida.

Hialeah esas l'Usana urbo ube la Hispana esas maxime uzata. Cirkume 89% de lua habitantaro parolas la Hispana kom matrala linguo.

Geografio 
L'urbo havas entote 59,1 km², equivalanta a 22,82 mi², di qui 55,62 km² (21,48 mi²) esas lando e 3,48 km² (1,34 mi²) esas aquo.

Demografio 
Segun la demografiala kontado di 2000, esis 226,419 homi, 70,704 hemanari, e 57,482 familii qui rezidis en la urbo. La denseso di habitantaro esis 4,543.7/km² (11,767.3/mi²). Esis 72,142 domi kun mezvalora denseso di 1,447.7/km² (3,749.3/mi²). Segun raso, esis 88.01% Blanki, 2.41% Negri od Afrik-Usani, 0.13% indijeni Amerikana, 0.40% Aziani, 0.02% Pacifik-insulani, 5.47% de altra rasi, e 3.55% de du o plura rasi, e 85.17% de la habitantaro esis Hispan-Amerikani o Latin-Amerikani de irga raso.

Esis 70,704 hemanari, di qui 36.2% havis pueri od adolecanti evante min kam 18 yari en la domo, 57.4% esis mariajita e habitis kune; en 17.4% muliero sen spozulo esis la domo-chefo, e 18.7% esis ne-familii. En 14.7% de omna hemanari vivis unika sola individuo, e 7.8% habitesis da ulu evante 65 yari o pluse qua vivis sole. La mezvalora grandeso per hemanaro esis 3.15 personi e la mezvalora grandeso per familio esis 3.39 personi.

La procento di habitanti segun evo esis: 23.0% evante min kam 18 yari, 8.2% de 18 til 24 yari, 29.4% de 25 til 44 yari, 22.9% de 45 til 64 yari, e 16.6% evante 65 yari o pluse. La mezvalora evo esis 38 yari. Por singla 100 mulieri esis 92.7 viri. Por singla 100 mulieri evante 18 yari o pluse esis 89.6 viri.

La mezvalora revenuo per hemanaro en la urbo esis $29,492, e la mezvalora revenuo per familio esis $31,621. La mezvalora revenuo por la viri esis $23,133 kontre $17,886 por la mulieri. La revenuo per capita por la urbo esis $12,402. Vivis sub la povreso-lineo 18.6% de la habitantaro e 16.0% de la familii. Ek omna habitantaro evante min kam 18 yari, 22.2% ed ek omna habitantaro evante 65 yari o pluse, 22.4% vivis sub la povreso-lineo.

Extera ligili 
 Urbo di Hialeah oficala situo

Urbi en Florida